Պաուլ Գուստավ Ֆիշեր

**Պաուլ Գուստավ Ֆիշեր** (), դանիացի նկարիչ։

## Կենսագրություն
Պաուլ Ֆիշերը ծնվել է Դանիայի Կոպենհագեն քաղաքում։ Նա պատկանում էր հրեական ընտանիքի չորրորդ սերնդին՝ ծագումով Լեհաստանից։ Նրա ծնողներն էին Ֆիլիպ Ավգուստ Ֆիշերը (1817-1907) և Գուստավ Ալբերտինա Սվեդգրենը (1827-1883)։ Ընտանիքը պատկանում էր բարձր միջին խավին։ Նրա հայրը սկսել է հանդես գալ որպես նկարիչ, սակայն հետագայում հաջողության է հասել ներկերի և լաքերի արտադրության մեջ։

Նրա գեղարվեստական ֆորմալ կրթությունը երկար չի տևել իր պատանեկության տարիներին, երբ նա երկու տարի անցկացրել է Կոպենհագենի Դանիայի արվեստի թագավորական ակադեմիայում։ Ֆիշերը սկսել է նկարել դեռ երիտասարդ տարիքում՝ հոր ղեկավարությամբ։ 1878-1888 թվականներին աշխատել է հոր գործարանում և պարբերաբար ցուցադրվել Շառլոտենբորգի գարնանային ցուցահանդեսում 1884-1902 թվականներին։

Շնորհիվ նկարի, որը Ֆիշերը հրապարակել է *Ude og Hjemme*-ում՝ նա հեղինակություն է ձեռք բերել և հետագայում համագործակցել է դանիացի երիտասարդ ռեալիստների հետ։ Նրա վաղ նկարները պատկերում են քաղաքային կյանքը։ Այդ պատճառով նրան անվանում էին «կոպենհագենյան նկարիչ» (*Københavns maler*)։ 1891-1895 թվականներին՝ Փարիզում գտնվելուց հետո, նրա գույներն ավելի հարուստ և բաց են դարձել։ Շուտով Ֆիշերը  ձեռք է բերել քաղաքների նկարչի համբավ՝ նկարելով ոչ միայն Կոպենհագենի, այլև Սկանդինավիայի, Իտալիայի և Գերմանիայի քաղաքների նկարներ։ Նրա համբավն իր գագաթնակետին հասավ 1890-1910 թվականներին։

Ֆիշերն ակտիվորեն փորձի և գեղարվեստական ​​տեխնիկայի փոխանակում էր կատարում Նորվեգիայից և Շվեդիայից իր ժամանակակիցների՝ հատկապես Կառլ Լարսոնի հետ։ Մոտավորապես այս ժամանակ նա նաև նկարել է լողալու վառ և արևոտ նկարներ, որոնցում կան նաև մերկ կանայք։ Հետաքրքրություն է ցուցաբերել նաև պաստառների նկարչության նկատմամբ՝ ոգեշնչվելով Թեոֆիլ Ստեյնլեն և Անրի դը Թուլուզ-Լոտրեկ օրինակներով։

Նրա ակտիվ ստեղծագործության շրջանում դանիական արվեստում գերակշռում էր Լաուրից Տուկսենը։ Չնայած այն հանգամանքին, որ իր կենդանության օրոք քննադատները ուշադրության չեն արժանացրել Ֆիշերին, նրա նկարները լավ վաճառվել են։ Հիմնական իրադարձություններից մեկը, որտեղ Ֆիշերին հաջողվել է շրջանցել մրցակից Տուկսենին, այն տոնակատարություն էր այն բանի համար, որ Շվեդիան Նորվեգիային վերադարձրեց պետական ինքնիշխանությունը․ ոչ թե Տուկսենը, այլ Ֆիշերը Նորվեգիայի թագավորից պատվեր ստացավ այս իրադարձության մասին նկար ստեղծելու համար։

## Անձնական կյանք
Ֆիշերն առաջին անգամ ամուսնացել է 1886 թվականին Դագնի Գրենբերգի (1867-1920) հետ։ Նրանք հետագայում ամուսնալուծվել են։ Երկրորդ անգամ ամուսնացել է 1914 թվականին համերգային երգչուհի Մարթա Վիլհելմին Յենսենի հետ (1888-1966)։ Մահացել է Գենտոֆտում 1934 թվականին։

## Նկարներ

Paul_Gustav_Fischer,_Kongens_Fødselsdag,_1925.jpg|Թագավորի ծննդյան օրը (1925)
An Evening at the Royal Theatre by Paul Gustav Fischer.jpg| Երեկոն Թագավորական թատրոնում (1887-88)
Fischer Paul Sunbathing In The Dunes.jpg|Արևային լոգանքները ավազներում (1916)
Paul Fischer - Knippelsbro da jeg var dreng - 1924.png|Տեսարան Կնիպելսբրոյից (1924)
Paul Gustav Fischer - Københavns rådhus plads med lurblæserne foran Palads hotel.jpg| Կոպենհագենի քաղաքապետարանի հրապարակ (1900)
Paul Fischer - Parti fra Højbro Plads.jpg| Հեյբրոյի հրապարակ, տեսարան Հեյբրոյից (1900)


## Ծանոթագրություններ

## Արտաքին հղումներ
* Պաուլ Ֆիշերի նկարները

Կատեգորիա:Դանիացի նկարիչներ
Կատեգորիա:Դանիացի նկարազարդողներ
Կատեգորիա:Դանիացի արվեստագետներ